ประกาศกรมการขนส่งทางบกเรื่องกำหนดมาตรฐานระดับเสียงและวิธีการวัดระดับเสียงของรถยนต์พ.ศ. ๒๕๖๑ โดยที่ปัจจุบันได้มีประกาศกระทรวงทรัพยากรธรรมชาติและสิ่งแวดล้อมเรื่อง กำหนดมาตรฐานระดับเสียงของรถยนต์สามล้อ ลงวันที่ ๑๖ พฤศจิกายน ๒๕๕๒และประกาศกระทรวงทรัพยากรธรรมชาติและสิ่งแวดล้อม เรื่องกำหนดมาตรฐานระดับเสียงของรถยนต์ ลงวันที่ ๙ มกราคม ๒๕๕๘ ดังนั้นเพื่อให้การกำหนดระดับเสียงของรถยนต์และรถยนต์สามล้อสอดคล้องกับประกาศดังกล่าวและเพื่อให้การตรวจสอบระดับเสียงของรถยนต์และรถยนต์สามล้อเป็นไปด้วยความเรียบร้อยและมีมาตรฐานเดียวกันอาศัยอำนาจตามความในข้อ ๓ ของกฎกระทรวง ฉบับที่ ๔ (พ.ศ. ๒๕๓๑) ออกตามความในพระราชบัญญัติรถยนต์พ.ศ. ๒๕๒๒ และข้อ ๑๓ ของกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑กรมการขนส่งทางบก ออกประกาศกำหนดมาตรฐานระดับเสียงและวิธีการวัดระดับเสียงของรถยนต์ไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดระดับเสียงและวิธีการวัดระดับเสียงของรถยนต์ตามกฎหมายว่าด้วยรถยนต์ ลงวันที่๒๖ กันยายน พ.ศ. ๒๕๔๘ข้อ ๒ ในประกาศนี้รถยนต์ หมายความว่า รถยนต์นั่งส่วนบุคคลไม่เกิน ๗ คน รถยนต์นั่งส่วนบุคคลเกิน๗ คน รถยนต์บรรทุกส่วนบุคคล รถยนต์รับจ้างระหว่างจังหวัดรถยนต์รับจ้างบรรทุกคนโดยสารไม่เกิน ๗ คน รถยนต์สี่ล้อเล็กรับจ้าง รถยนต์บริการและรถยนต์สามล้อ ไม่รวมถึงรถยนต์ไฟฟ้าแบบแบตเตอรี่ (Battery Electric Vehicles, BEV)รถยนต์สามล้อ หมายความว่า รถยนต์สามล้อส่วนบุคคลและรถยนต์รับจ้างสามล้อมาตรระดับเสียง หมายความว่าเครื่องวัดระดับเสียงตามมาตรฐานของคณะกรรมาธิการระหว่างประเทศว่าด้วยเทคนิคไฟฟ้าซึ่งเรียกโดยย่อว่า ไอ อี ซี (International Electrotechnical Commission, IEC) หรือเครื่องวัดระดับเสียงอื่นที่เทียบเท่าข้อ ๓ การตรวจวัดระดับเสียงของรถยนต์ให้ทำการตรวจวัดที่ความเร็วรอบของเครื่องยนต์ดังนี้(๑) รถยนต์สามล้อ ให้ตรวจวัดที่ ๓ ใน ๔ของความเร็วรอบที่ให้กำลังสูงสุดของเครื่องยนต์แบบจุดระเบิดด้วยประกายไฟ(๒) รถยนต์อื่นที่มิใช่รถยนต์สามล้อ(ก) กรณีเครื่องยนต์ที่มีความเร็วรอบที่ให้กำลังสูงสุดไม่เกิน ๕,๐๐๐ รอบต่อนาทีให้ตรวจวัดที่ ๓ ใน ๔ ของความเร็วรอบที่ให้กำลังสูงสุด(ข) กรณีเครื่องยนต์ที่มีความเร็วรอบที่ให้กำลังสูงสุดเกินกว่า ๕,๐๐๐ รอบต่อนาที แต่ไม่ถึง ๗,๕๐๐ รอบต่อนาทีให้ตรวจวัดที่ ๓,๗๕๐ รอบต่อนาที(ค) กรณีเครื่องยนต์ที่มีความเร็วรอบที่ให้กำลังสูงสุดตั้งแต่ ๗,๕๐๐ รอบต่อนาที ให้ตรวจวัดที่ ๑ ใน ๒ ของความเร็วรอบที่ให้กำลังสูงสุดข้อ ๔ เครื่องมือและอุปกรณ์สำหรับตรวจวัดระดับเสียงต้องมีคุณลักษณะดังนี้(๑) เครื่องวัดระดับเสียงต้องเป็นไปตามมาตรฐานของคณะกรรมาธิการระหว่างประเทศว่าด้วยเทคนิคไฟฟ้าซึ่งเรียกโดยย่อว่าไอ อี ซี (International Electrotechnical Commission, IEC) หรือเครื่องวัดระดับเสียงอื่นที่เทียบเท่า(๒)มาตรความเร็วรอบของเครื่องยนต์ที่นำมาใช้ร่วมในการตรวจวัดระดับเสียงมีความคลาดเคลื่อนได้ไม่เกินร้อยละ๓ ของค่าเต็มสเกลข้อ ๕ มาตรฐานระดับเสียงของรถยนต์ในขณะที่เดินเครื่องยนต์อยู่กับที่ โดยไม่รวมเสียงแตรสัญญาณต้องมีค่าระดับเสียงดังต่อไปนี้(๑) กรณีรถยนต์สามล้อ ต้องมีค่าระดับเสียงไม่เกิน ๙๕ เดซิเบลเอ(๒) กรณีรถยนต์อื่น ต้องมีค่าระดับเสียง ดังต่อไปนี้(ก) ไม่เกิน ๑๐๐ เดซิเบลเอ สำหรับรถยนต์ที่จดทะเบียนก่อนวันที่ ๑มกราคม ๒๕๕๗(ข) ไม่เกิน ๙๙ เดซิเบลเอ สำหรับรถยนต์ที่จดทะเบียนตั้งแต่วันที่ ๑มกราคม ๒๕๕๗ และมีน้ำหนักรถเปล่าเกินกว่า ๒,๒๐๐ กิโลกรัม(ค) ไม่เกิน ๙๕ เดซิเบลเอ สำหรับรถยนต์ที่จดทะเบียนตั้งแต่วันที่ ๑มกราคม ๒๕๕๗ และมีน้ำหนักรถเปล่าไม่เกิน ๒,๒๐๐ กิโลกรัมข้อ ๖ การเตรียมการตรวจวัดระดับเสียงของรถยนต์ให้ดำเนินการดังนี้(๑)การตรวจวัดระดับเสียงของรถยนต์ให้กระทำในสถานที่ซึ่งเป็นพื้นราบทำด้วยคอนกรีตหรือแอสฟัลต์หรือวัสดุที่มีคุณสมบัติในการสะท้อนเสียงได้ดีและเป็นที่โล่งหากมีสิ่งกีดขวางหรือกำแพงหรือวัตถุอื่นใดจะต้องมีระยะห่างจากรถยนต์ที่จะทำการตรวจวัดตั้งแต่๓ เมตร ขึ้นไป(๒)ก่อนทำการตรวจวัดระดับเสียงของรถยนต์ทุกครั้งจะต้องปรับเทียบมาตรระดับเสียงกับเครื่องกำเนิดเสียงมาตรฐานเช่น พิสตันโฟน (Piston Phone) หรืออะคูสติคคาลิเบรเตอร์ (Acoustic Calibrator) หรือตรวจสอบตามที่ระบุไว้ในคู่มือการใช้งานของผู้ผลิตมาตรระดับเสียงและจะต้องปรับมาตรระดับเสียงไว้ที่วงจรถ่วงน้ำหนัก A (Weighting Network A) และที่ลักษณะความไวตอบรับเสียงFast (Dynamic Characteristics Fast)ข้อ ๗ การตรวจวัดระดับเสียงของรถยนต์ให้ดำเนินการดังนี้(๑) ให้ทำการตรวจวัดระดับเสียงของสภาพแวดล้อมในขณะนั้นก่อนถ้าระดับเสียงของสภาพแวดล้อมที่วัดได้ในสถานที่ตามข้อ ๖ เกินกว่า ๘๕ เดซิเบลเอให้เปลี่ยนสถานที่ตรวจวัดระดับเสียงของรถยนต์(๒) ให้จอดรถยนต์อยู่กับที่ในตำแหน่งเกียร์ว่างและเดินเครื่องยนต์ไม่น้อยกว่า ๕ นาที ก่อนทำการตรวจวัดระดับเสียงถ้ามีขอบทางเท้าจะต้องจอดรถยนต์ห่างจากขอบทางเท้าอย่างน้อย ๑ เมตร(๓)ให้ตั้งไมโครโฟนของมาตรระดับเสียงขนานกับพื้นในระดับเดียวกันกับปลายท่อไอเสียแต่ต้องไม่น้อยกว่า๐.๒ เมตร จากพื้น ดังภาพที่ ๑ภาพที่๑ตำแหน่งไมโครโฟนของมาตรระดับเสียง(๔)หันไมโครโฟนของมาตรระดับเสียงให้เป็นไปตามตำแหน่งและวิธีการดังนี้(ก) ท่อไอเสียมีท่อเดียว๑) กรณีที่ปลายท่อไอเสียยื่นพ้นริมนอกสุดของตัวถังรถยนต์ให้หันไมโครโฟนเข้าหาปลายท่อไอเสียโดยทำมุม ๔๕ องศา กับปลายท่อไอเสียและห่างจากปลายท่อไอเสียเป็นระยะ ๐.๕ เมตร ดังภาพที่ ๒ภาพที่๒ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสียท่อเดียวและยื่นพ้นริมนอกสุดของตัวถังรถ๒) กรณีที่ปลายท่อไอเสียยื่นไม่พ้นริมนอกสุดของตัวถังรถยนต์ให้หันไมโครโฟนทำมุม๔๕ องศากับริมนอกสุดของตัวถังรถยนต์ด้านปลายทางออกของท่อไอเสียและห่างจากริมนอกสุดของตัวถังรถยนต์ด้านปลายทางออกของท่อไอเสียเป็นระยะทาง ๐.๕เมตร ดังภาพที่ ๓ภาพที่๓ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสียท่อเดียวและยื่นไม่พ้นริมนอกสุดของตัวถังรถ(ข) ท่อไอเสียมี ๒ ท่อหรือมากกว่าซึ่งต่อจากหม้อพักใบเดียวกันและมีระยะห่างระหว่างปลายท่อไอเสียไม่เกิน ๐.๓ เมตร๑) กรณีที่ปลายท่อไอเสียยื่นพ้นริมนอกสุดของตัวถังรถยนต์ให้ดำเนินการตามข้อ ๗ (๔) (ก) ๑) แต่ให้ถือระยะและทิศทางของท่อไอเสียด้านนอกของรถยนต์เป็นหลักดังภาพที่ ๔ภาพที่๔ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสีย๒ ท่อหรือมากกว่ามีระยะห่างระหว่างปลายไม่มากกว่า๐.๓ เมตร และยื่นพ้นริมนอกสุดของตัวถังรถ๒) กรณีที่ปลายท่อไอเสียยื่นไม่พ้นริมนอกสุดของตัวถังรถยนต์ให้ดำเนินการตามข้อ ๗ (๔) (ก) ๒)แต่ให้ถือระยะและทิศทางของท่อไอเสียด้านนอกของรถยนต์เป็นหลัก ดังภาพที่ ๕ภาพที่๕ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสีย๒ ท่อหรือมากกว่ามีระยะห่างระหว่างปลายไม่มากกว่า๐.๓ เมตร และยื่นไม่พ้นริมนอกสุดของตัวถังรถ(ค) ท่อไอเสียมี ๒ ท่อหรือมากกว่าซึ่งต่อจากหม้อพักใบเดียวกันโดยมีระยะห่างระหว่างปลายท่อไอเสียเกินกว่า ๐.๓ เมตรหรือกรณีที่มีท่อไอเสียต่อจากหม้อพักคนละใบไม่ว่าจะมีระยะห่างระหว่างปลายท่อไอเสียเท่าใด๑) กรณีที่ปลายท่อไอเสียยื่นพ้นริมนอกสุดของตัวถังรถยนต์ให้ดำเนินการตามข้อ ๗ (๔) (ก) ๑) ทุกท่อ ดังภาพที่ ๖ภาพที่๖ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสียสองท่อหรือมากกว่าและมีระยะห่างระหว่างปลายมากกว่า ๐.๓ เมตรหรือปลายท่อไอเสียต่อจากหม้อพักคนละใบและยื่นพ้นริมนอกสุดของตัวถังรถ๒) กรณีที่ปลายท่อไอเสียยื่นไม่พ้นริมนอกสุดของตัวถังรถยนต์ให้ดำเนินการตามข้อ ๗ (๔) (ก) ๒) ทุกท่อ ดังภาพที่ ๗ภาพที่๗ตำแหน่งการตั้งไมโครโฟนของมาตรระดับเสียงกรณีรถยนต์มีปลายท่อไอเสียสองท่อหรือมากกว่าและมีระยะห่างระหว่างปลายมากกว่า ๐.๓ เมตรหรือปลายท่อไอเสียต่อจากหม้อพักคนละใบและยื่นไม่พ้นริมนอกสุดของตัวถังรถ(ง) ท่อไอเสียอยู่ในแนวดิ่ง๑) กรณีที่ปลายท่อไอเสียยื่นพ้นริมนอกสุดของตัวถังรถยนต์ให้ไมโครโฟนอยู่ระดับเดียวกันกับปลายท่อไอเสียในแนวดิ่งชี้ขึ้นข้างบนและห่างจากปลายท่อไอเสียเป็นระยะ๐.๕ เมตร ดังภาพที่ ๘ภาพที่๘ตำแหน่งการตั้งไมโครโฟนของมาตรระดับเสียงกรณีท่อไอเสียอยู่ในแนวดิ่งและปลายท่อไอเสียยื่นพ้นริมนอกสุดของตัวถังรถ๒) กรณีที่ปลายท่อไอเสียยื่นไม่พ้นริมนอกสุดของตัวถังรถยนต์ให้ไมโครโฟนอยู่ระดับเดียวกันกับปลายท่อไอเสียในแนวดิ่งชี้ขึ้นข้างบนและห่างจากริมนอกสุดของรถยนต์ด้านเดียวกับท่อไอเสียเป็นระยะ ๐.๕ เมตร ดังภาพที่ ๙ ภาพที่๙ ตำแหน่งการตั้งไมโครโฟนของมาตรระดับเสียงกรณีท่อไอเสียอยู่ในแนวดิ่งและปลายท่อไอเสียยื่นไม่พ้นริมนอกสุดของตัวถังรถ(๕) เร่งเครื่องยนต์อย่างช้า ๆจนกระทั่งเครื่องยนต์ทำงานด้วยความเร็วรอบคงที่ตามความเร็วรอบของการตรวจวัดระดับเสียงรถยนต์ทั้งนี้ความเร็วรอบเครื่องยนต์ที่ตรวจวัดมีความคลาดเคลื่อนได้ไม่เกินร้อยละ ๕ของความเร็วรอบของการตรวจวัดระดับเสียงรถยนต์หากไม่สามารถเร่งเครื่องยนต์ตามความเร็วรอบของการตรวจวัดระดับเสียงรถยนต์ให้พิจารณาความเร็วรอบเครื่องยนต์ต่ำกว่าความเร็วรอบเครื่องยนต์สูงสุดที่สามารถวัดได้ร้อยละ๕(๖) ให้ตรวจวัดระดับเสียง ๒ ครั้งและให้ถือเอาค่าสูงสุดที่วัดได้เป็นค่าระดับเสียงของรถยนต์(๗) ถ้าค่าระดับเสียงที่ตรวจวัดทั้ง๒ ครั้งแตกต่างกันเกินกว่า ๒ เดซิเบลเอให้ตรวจวัดระดับเสียงโดยเริ่มต้นใหม่ข้อ ๘ การอ่านค่าระดับเสียงของรถยนต์จะต้องไม่มีบุคคลหรือสิ่งกีดขวางอยู่ภายในระยะ ๐.๕ เมตรระหว่างไมโครโฟนของมาตรระดับเสียงกับปลายท่อไอเสียข้อ ๙[๑][๒] ประกาศนี้ให้ใช้บังคับเมื่อพ้นกำหนดหนึ่งปีนับถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๔ มิถุนายน พ.ศ. ๒๕๖๑สนิท พรหมวงษ์อธิบดีกรมการขนส่งทางบก ประกาศกรมการขนส่งทางบก เรื่องกำหนดมาตรฐานระดับเสียงและวิธีการวัดระดับเสียงของรถยนต์ (ฉบับที่ ๒) พ.ศ. ๒๕๖๑[๓]ปุณิกา/จัดทำ๔ กุมภาพันธ์ ๒๕๖๒ปริญสินีย์/ตรวจ๑๔กุมภาพันธ์ ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๖๖ ง/หน้า ๑๐/๑๓กรกฎาคม ๒๕๖๑[๒] ข้อ ๙แก้ไขเพิ่มเติมโดยประกาศกรมการขนส่งทางบก เรื่องกำหนดมาตรฐานระดับเสียงและวิธีการวัดระดับเสียงของรถยนต์ (ฉบับที่ ๒) พ.ศ. ๒๕๖๑[๓]ราชกิจจานุเบกษา เล่ม ๑๓๕/ตอนพิเศษ ๑๘๘ ง/หน้า ๑๐/๗ สิงหาคม ๒๕๖๑